"Аԥсуа-аурыс усутә форум лҵшәас иамоу ҳәа уҵаауазар, зегь дара роуп, ԥхьаҟа ҳцоит ҳара, ҳгәыӷуеит афорум алҵшәақәа аиуп ҳәа. Анаҩс уаҵәтәи иаиуп алҵшәа, ус хәыҷы-хәыҷла ԥхьаҟа ҳцалароуп, иҳаҳауа агәаанагарақәа, иара ҳаилацәажәарагьы мацара алҵшәа аиуеит", — ҳәа азгәеиҭеит Агрба
IX Аԥсны-Урыстәылатәи аусутә форум аатит Аҟәа, жьҭаара 12 рзы. Ауснагӡатә иаҭаауеит Нхыҵ Кавказ аусқәа рзы аминистр ихаҭыԥуаҩ Игор Кошин зхадараҿы дыҟоу Урыстәыла аделегациа, Урыстәылатәи Афедерациа Ахеилак алахәылацәа, ДЖәР, ЛЖәР рекономикақәа рминистрцәа, Ермантәылеи Сингапури рбизнесуаа.